Ρίτσαρντ Μπερνς

Ο Ρίτσαρντ Μπερνς (Richard Alexander Burns, 17 Ιανουαρίου 1971 – 25 Νοεμβρίου 2005) ήταν Άγγλος επαγγελματίας οδηγός.

Γεννήθηκε στις 17 Ιανουαρίου 1971 στο Ρέντινγκ (Μπερκσάιρ) που βρίσκεται στην Μ.Βρετανία. Οι πρώτες προσπάθειες να οδηγήσει αυτοκίνητο έγιναν όταν ήταν μόλις σε ηλικία οκτώ χρονών. Μόλις «άγγιξε» την ηλικία των δεκαπέντε γράφτηκε σε σχολή οδηγών στην Ουαλία όπου και ξεκίνησε την εκπαίδευση του στους δρόμους που ακόμα και σήμερα φιλοξενούν ένα μεγάλο μέρος του RAC (Royal Automobile Club). Ανήλικος ακόμα έλαβε μέρος στα πρώτα ράλι με μια Talbot Sunbeam to 1988. Κατά την διάρκεια που αγωνιζόταν επαρακολούθητο από τον ειδικό σε τέτοιου είδος διαδρομές Ντέιβιντ Γουίλιαμς. Χάρη σε αυτόν ο Μπερκς προσελήφθη από την Peugeot και το 1990 κατάφερε να νικήσει για πρώτη του φορά σε μεγάλη διοργάνωση της Peugeot για οχήματα μεγάλου τουρισμού.

 Πρώτη μεγάλη διοργάνωση 
Η πρώτη μεγάλη διοργάνωση που έλαβε μέρος ήταν το 1990 στο RAC. Τερμάτισε 26ος με ένα Peugeot 309 GTI. Τον επόμενο χρόνο, (1991) τερμάτισε 16ος έχοντας στη θέση του συνοδηγού τον Ρόμπερτ Ριντ, ο οποίος έμελε να γίνει ο πιο πιστός συνοδηγός του.

 Η αρχή της καριέρας του 
260px|thumb|right|Ο Ρίτσαρντ Μπέρνς στο Σουμπαρού του.

Το 1992 ο Μπερνς πήρε μεταγραφή για την Subaru όπου και κέρδισε το εθνικό πρωτάθλημα ράλι στο τιμόνι ενός Subaru Legacy. Το όνειρο του Μπερνς ήταν να πάρει την θέση του μεγάλου οδηγού της Subaru Κόλιν Μακ Ρέι. Το 1993 ο Ριτσαρντ μετά από άρνηση του Κόλιν Μακ Ρέι να κατέβει στο Βρετανικό πρωτάθλημα πήρε την 1η θέση για την ιαπωνική εταιρεία. Τον ίδιο χρόνο διεκδίκησε και την πρωτιά στο πρωτάθλημα RAC, πλην όμως τερμάτισε 7ος. Επίσης τερμάτισε 3ος στο πρωτάθλημα Ασίας-Ειρηνικού και 5ος στο Σαφάρι της Κένυας το 1994. Το 1995 και για πρώτη φορά απολαμβάνει την αίσθηση του βάθρου καθώς τερματίζει 3ος στο RAC και 9ος στη κατάταξη των οδηγών. Τη χρονιά του 1996, η Mitsubishi έκλεισε τον μεγάλο οδηγό και το ζευγάρι, αυτού και του συνοδηγού του, πρωτοεμφανίστηκε με ένα Mitsubishi Lancer EVO III στο ράλι Ινδονησίας. Το 1997 άλλαξε αυτοκίνητο και άρχισε να αγωνίζεται με ένα Mitsubishi Carisma GT.

 Οι πρώτες μεγάλες επιτυχίες και η χρυσή πορεία 

 Χρονιά Πρωτάθλημα Αυτοκίνητο 1988  Ντεμπούτο στα Ράλι  Talbot Sunbeam 1990  Συμμετοχή στο RAC  Peugeot 309 GTI 1993  Βρετανικό Πρωτάθλημα Ράλι  Subaru Legacy 1995  9ος στο Παγκόσμιο Πρωτάθλημα Ράλι  Subaru Legacy 1996  9ος στο Παγκόσμιο Πρωτάθλημα Ράλι  Mitsubishi Lancer EVO III 1997  2ος στο Σαφάρι 7ος στο Παγκόσμιο πρωτάθλημα Ράλι  Mitsubishi Carisma GT Mitsubishi Carisma GT 1998  1ος στο Σαφάρι 1ος στο RAC 6ος στο Παγκόσμιο Πρωτάθλημα Ράλι   Mitsubishi Carisma GT Mitsubishi Carisma GT  Mitsubishi Carisma GT 1999  1ος στο Ράλι Ακρόπολις 1ος στο Ράλι Αυστραλίας 1ος στο RAC 2ος στο Παγκόσμιο Πρωτάθλημα Ράλι  Subaru Impreza WRC Subaru Impreza WRC Subaru Impreza WRC Subaru Impreza WRC 2000  1ος στο Σαφάρι 1ος στο Ράλι Πορτογαλίας 1ος στο Ράλι Αργεντινής 1ος στο RAC 2ος στο Παγκόσμιο Πρωτάθλημα Ράλι  Subaru Impreza WRCSubaru Impreza WRCSubaru Impreza WRCSubaru Impreza WRC Subaru Impreza WRC 2001  1ος στο Ράλι Νέας Ζηλανδίας 2ος στο Ράλι Ακρόπολις Πρωταθλητής Κόσμου (WRC) ***ΡΕΚΟΡ*** Subaru Impreza S44 WRC Subaru Impreza S44 WRC 2002  5ος  στο Παγκόσμιο Πρωτάθλημα Ράλι Peugeot 206 WRC 2003  4ος  στο Παγκόσμιο Πρωτάθλημα Ράλι Peugeot 206 WRC

 Ο θάνατός του 

Ο θάνατος του Μπερνς δεν ήταν ένα ξαφνικό γεγονός, αφού εθεωρείτο αναμενόμενος, ιδίως μετά την τελευταία εξέλιξη της υγείας του στις αρχές του φθινοπώρου του 2005. Νοσηλευόταν από το Νοέμβριο του 2003. Ο Παγκόσμιος Πρωταθλητής του 2001 έπασχε σύμφωνα με ειδικούς από μία σπάνια μορφή καρκίνου του εγκεφάλου, που ονομάζεται αστροκύττωμα. Επίσης, όπως είχε αναφερθεί, δεν υπήρχαν πολλές πιθανότητες για καλυτέρευση της υγείας του, αφού όσοι ξεπέρασαν το εμπόδιο αυτής της ασθένειας είναι εκπληκτικά πολύ λίγοι. Τις τελευταίες μέρες του, τις πέρασε σε εξειδικευμένη κλινική, πλην όμως δεν είχε επαφή με το περιβάλλον, αφού είχε πέσει σε κώμα. Ο θάνατός του ήρθε το απόγευμα της 25ης Νοεμβρίου στην συγκεκριμένη καρκινολογική κλινική του Ρίντινγκ. Στάθηκαν στο πλευρό του πολλοί συγγενείς και φίλοι, καθώς και η αγαπημένη του Ζωή που ήταν πάντα δίπλα του από το φθινόπωρο του 2003 και μετά.

Παραπομπές

Κατηγορία:Άγγλοι οδηγοί αγωνιστικών αυτοκινήτων